Zāļu valsts aģentūras (turpmāk – Pasūtītājs) Iepirkumu komisija (turpmāk-Komisija) 2026.gada 21.maijā ir saņēmusi no potenciālā pretendenta jautājumu iepirkuma ID Nr. ZVA 2026/1 Iepirkuma „Zāļu ekspertīzes laboratorijas ventilācijas sistēmas renovācija” ietvaros.

Komisija, atbildot uz jautājumu (citējot jautājumu), sniedz šādu atbildi. 
Jautājums: Veicot objekta apskati, tika konstatēts, ka būvdarbu laikā būs nepieciešams veikt esošo griestu demontāžu. Vēršam uzmanību, ka būvizmaksu tāmē nav paredzēta pozīcija griestu demontāžas darbiem. Lūdzam precizēt, kā rīkoties ar demontētajiem griestiem un kurā tāmes pozīcijā iekļaut šos darbus. 

Atbilde: 
Pasūtītājs, secina, ka sagatavojot būvizmaksu tāmi, nebija iekļāvis piekaramo griestu demontāžu un montāžu, ņemot vērā iespēju renovācijas procesā saglabāt esošo griestu sistēmu. Tomēr izvērtējot pretendenta uzdoto jautājumu un esošās (2012.gadā izbūvētās) griestu sistēmas nesavietojamību ar tirgū pieejamo būvizstrādājumu klāstu (piekaramo griestu sistēmām), nolemj iekļaut šos darbus un materiālus būvizmaksu tāmē, līdz ar to ir veikti  grozījumi Iepirkuma ID Nr. ZVA 2026/1 Iepirkuma „Zāļu ekspertīzes laboratorijas ventilācijas sistēmas renovācija” nolikuma 3.pielikumā “Ventilācijas sistēmas renovācijas būvizmaksu tāme veidne”. Precizējumi ir veikti sarkanā krāsā. 
Lūdzam sekot informācijai par iepirkuma nolikuma grozījumiem Elektronisko iepirkumu sistēmā Pasūtītāja profilā un gatavojot piedāvājumu izmantot nolikuma 3.pielikuma “Ventilācijas sistēmas renovācijas būvizmaksu tāme veidne” aktuālo versiju. 

